Aru
Store norske leksikon,Geografi,Verdens geografi,Asia,Indonesias geografi
Aru er en øygruppe i Arafurasjøen og en del av provinsen Maluku (Molukkene) i Indonesia. Aru omfatter i alt fem større og 90 mindre øyer med et areal på 8152 kvadratkilometer og med 102 237 innbyggere (2020).
Øygruppen er hovedsakelig bebodd av papuanere og malayere, 75 prosent kristne og 25 prosent muslimer. Hovedby og viktigste havn er Dobo.Øyene er formet av lave kalksteinsformasjoner og dekket med tett vegetasjon. Flere av øyene er omgitt av korallrev. Faunaen preges av at den ligger på grensen mellom Asia og Australasia med innslag av blant annet kenguruer. Jordbruket er viktigste næringsvirksomhet med dyrking av sago, ris, kokosnøtter, mais, sukker og tobakk. I tillegg er perledykking av økonomisk betydning.Det var voldshandlinger mellom muslimer og kristne i hovedbyen Dodo i desember 1997, som raskt spredde seg til andre øyer i provinsen Maluku. Les mer i Store norske leksikon Indonesias geografi Indonesia Indonesias historie Indonesias befolkning Økonomi og næringsliv i Indonesia